CELEX: 32019D1146
Language: lv
Date: 2019-07-04 00:00:00
Title: Komisijas Īstenošanas lēmums (ES) 2019/1146 (2019. gada 4. jūlijs), ar ko izbeidz antidempinga procedūru attiecībā uz Ķīnas Tautas Republikas izcelsmes karsti velmētu tērauda rievkonstrukciju importu

5.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 181/89
               
            
         KOMISIJAS ĪSTENOŠANAS LĒMUMS (ES) 2019/1146
         (2019. gada 4. jūlijs),
         ar ko izbeidz antidempinga procedūru attiecībā uz Ķīnas Tautas Republikas izcelsmes karsti velmētu tērauda rievkonstrukciju importu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 1. punktu,
         tā kā:
         1.   PROCEDŪRA
         
         
                     (1)
                  
                  
                     Eiropas Komisija (“Komisija”) 2018. gada 24. maijā sāka antidempinga procedūru attiecībā uz Ķīnas Tautas Republikas izcelsmes karsti velmētu tērauda rievkonstrukciju importu, publicējot paziņojumu par procedūras sākšanu Eiropas Savienības Oficiālajā Vēstnesī (2).
                  
               
                     (2)
                  
                  
                     Izmeklēšana tika sākta pēc tam, kad EUROFER (“sūdzības iesniedzējs”) iesniedza sūdzību to divu Savienības ražotāju vārdā, kuri pārstāv 100 % no Savienības kopējā karsti velmētu tērauda rievkonstrukciju ražošanas apjoma. Sūdzībā bija ietverti pierādījumi par dempingu un no tā izrietošu būtisku kaitējumu, un tie tika atzīti par pietiekamiem, lai sāktu izmeklēšanu.
                  
               
                     (3)
                  
                  
                     Paziņojumā par procedūras sākšanu Komisija aicināja ieinteresētās personas pieteikties, lai tās varētu piedalīties izmeklēšanā. Turklāt Komisija par izmeklēšanas sākšanu atsevišķi informēja sūdzības iesniedzēju, citus zināmos Savienības ražotājus, zināmo ražotāju eksportētāju, Ķīnas iestādes, zināmos importētājus, piegādātājus, lietotājus un tirgotājus, kā arī zināmās attiecīgās apvienības un aicināja tos piedalīties.
                  
               
                     (4)
                  
                  
                     2019. gada 22. februārī Komisija visas ieinteresētās personas informēja par savu lēmumu šajā lietā nenoteikt pagaidu pasākumus un turpināt izmeklēšanu.
                  
               2.   SŪDZĪBAS ATSAUKŠANA UN PROCEDŪRAS IZBEIGŠANA
         
         
                     (5)
                  
                  
                     Sūdzības iesniedzējs ar 2019. gada 11. aprīļa vēstuli paziņoja Komisijai, ka tas atsauc savu sūdzību.
                  
               
                     (6)
                  
                  
                     Saskaņā ar Regulas (ES) 2016/1036 9. panta 1. punktu procedūru var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.
                  
               
                     (7)
                  
                  
                     Izmeklēšanā netika atklāti nekādi apsvērumi, kas liecinātu, ka procedūras izbeigšana nebūtu Savienības interesēs. Šajā sakarā Komisija ņēma vērā, ka no pamatregulas 21. pantā minētajām personām, piemēram, lietotājiem, importētājiem vai patērētājiem, netika saņemtas piezīmes par to, ka šāda izbeigšana nebūtu Savienības interesēs. Tāpēc Komisija uzskatīja, ka izmeklēšana attiecībā uz Ķīnas Tautas Republikas izcelsmes karsti velmētu tērauda rievkonstrukciju importu Savienībā būtu jāizbeidz bez oficiāla konstatējuma par dempinga un kaitējuma esamību vai neesamību vai par kādu citu izmeklēšanas aspektu.
                  
               
                     (8)
                  
                  
                     Tādēļ Komisija secināja, ka antidempinga procedūra attiecībā uz Ķīnas Tautas Republikas izcelsmes karsti velmētu tērauda rievkonstrukciju importu Savienībā būtu jāizbeidz bez pasākumu noteikšanas.
                  
               
                     (9)
                  
                  
                     Ieinteresētās personas tika attiecīgi informētas, un tām tika dota iespēja sniegt piezīmes. Tomēr piezīmes no ieinteresētajām personām netika saņemtas.
                  
               
                     (10)
                  
                  
                     Šis lēmums ir saskaņā ar atzinumu, ko sniegusi komiteja, kura izveidota ar Regulas (ES) 2016/1036 15. panta 1. punktu,
                  
               IR PIEŅĒMUSI ŠO LĒMUMU.
         
            1. pants
            Tiek izbeigta antidempinga procedūra attiecībā uz tādu Ķīnas Tautas Republikas izcelsmes karsti velmētu tērauda rievkonstrukciju importu, kuras klasificē ar KN kodu ex 7301 10 00 (Taric kods 7301100010).
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 4. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 176, 30.6.2016., 21. lpp.
         
         
            (2)  Paziņojums par antidempinga procedūras sākšanu attiecībā uz Ķīnas Tautas Republikas izcelsmes karsti velmētu tērauda rievkonstrukciju importu (OV C 177, 24.5.2018., 6. lpp.).